**EVALUAREA TEMATICĂ A**

**OFICIULUI DE COMPENSARE PENTRU ACHIZIȚII DE TEHNICĂ SPECIALĂ PRIVIND IMPLEMENTAREA**

**STRATEGIEI NAȚIONALE ANTICORUPȚIE 2021 – 2025**

**Raport de evaluare**

**2024**

1. **OFICIUL DE COMPENSARE PENTRU ACHIZIȚII DE TEHNICĂ SPECIALĂ**

**I. INTRODUCERE**

* ***Adresa fizică:*** str. Pictor Romano nr.19 sector 2 București
* ***Adresa virtuală:*** <https://ocats.gov.ro/>
* ***Cadrul legal care reglementează activitatea instituției:***
  1. H.G. nr.1438/2009 privind organizarea şi funcționarea Oficiului de Compensare pentru Achiziții de Tehnică Specială;
  2. O.U.G. nr.189/2002 privind operațiunile compensatorii referitoare la contractele de achiziții pentru nevoi de apărare, ordine publica si siguranța naționala;
  3. Hotărârea 459/2006 pentru aprobarea Normelor metodologice de aplicare a Ordonanţei de Urgență a Guvernului nr. 189/2002 privind operaţiunile compensatorii referitoare la contractele de achiziţii pentru nevoi de apărare, ordine publică şi siguranţă naţională;
  4. H.G. nr.955/2006 pentru aprobarea domeniilor prioritare care pot beneficia de operaţiuni compensatorii şi a modului de ierarhizare a acestora prin multiplicatori de compensare şi pentru modificarea Normelor metodologice de aplicare a Ordonanţei de Urgenţă a Guvernului nr. 189/2002 privind operaţiunile compensatorii referitoare la contractele de achiziţii pentru nevoi de apărare, ordine publică şi siguranţă naţională, aprobate prin Hotărârea Guvernului nr. 459/2006;
* ***Misiune / atribuții / competențe / structura***

Punerea în aplicare a procedurilor prevăzute în Ordonanța de Urgență a Guvernului nr. 189/2002 privind operațiunile compensatorii referitoare la contractele de achiziţii pentru nevoi de apărare, ordine publică şi siguranţă naţională, aprobată cu modificări şi completări prin Legea nr. 354/2003, cu modificările şi completările ulterioare, pentru executarea operaţiunilor compensatorii aferente contractelor de achiziţii în domeniul apărării, ordinii publice şi siguranţei naţionale.

* ***Organigrama***

Oficiul este condus de Președinte în subordinea căruia există 4 compartimente independente: Compartimentul juridic, protecția informațiilor clasificate, relații publice și administrativ, Compartimentul resurse umane, Compartimentul audit intern, Compartimentul financiar-contabilitate și gestiunea patrimoniului, precum și Direcția operațiuni compensatorii. În cadrul acestei direcții funcționează Serviciul de negociere, derulare, monitorizare acorduri de compensare și Compartimentul sinteză, informatică, baze de date și arhivare. În cadrul Serviciului Negociere, derulare, monitorizare acorduri de compensare funcționează Compartimentul Negociere acorduri de compensare și Compartimentul Derulare, monitorizare acorduri de compensare.

* ***Structuri subordonate:* NU**

**Număr total poziţii/funcţii prevăzute în statul instituţiei (inclusiv nr. funcții de conducere ocupate cu titlu permanent):**

Numărul maxim de posturi este 25, inclusiv Președintele. Numărul de posturi de conducere ocupate cu titlu permanent: 2

* **Resursele alocate pentru *cele* 3 standarde supuse evaluării:**

1. **resurse financiare, evidențiindu-le distinct pe cele alocate pentru pregătirea profesională**: în cadrul bugetului instituției nu au fost alocate resurse bugetare distincte pentru SNC;
2. **resurse** **umane**: a fost desemnată o persoană cu atribuții de coordonare a implementării Planului de Integritate;
3. **resurse materiale (calculatoare, spațiu pentru desfășurarea activității, acces la internet etc.)**: persoana cu atribuții de coordonare a implementării Planului de Integritate deține resursele necesare implementării planului de integritate.

* ***Scopul misiunii de evaluare***

Prin Hotărârea Guvernului nr. 1269/2021 au fost aprobate *Strategia Națională Anticorupție (SNA) 2021-2025* și documentele aferente acesteia.

Potrivit art. 11 și 12 din *Metodologia de monitorizare a implementării SNA 2021-2025*, aprobată prin Ordinul Ministrului Justiției nr.2046/2022, în cadrul reuniunilor desfășurate în luna decembrie 2022, platformele de cooperare au aprobat temele de evaluare tematică și instituțiile ce urmează a fi supuse evaluării în anul 2023.

Temele care fac obiectul misiunilor de evaluare tematică în anul 2023 sunt:

* 1. evaluarea riscurilor de corupție în cadrul autorităților și instituțiilor publice centrale și locale;
  2. evaluarea incidentelor de integritate în cadrul autorităților și instituțiilor publice centrale și locale;
  3. gestionarea mecanismului de implementare a SNA de către instituțiile publice (inclusiv întreprinderi publice).

Obiectivele procesului de monitorizare sunt:

* Identificarea progreselor înregistrate în implementarea SNA;
* Identificarea și corectarea problemelor practice apărute în aplicarea politicilor și normelor anticorupție;
* Creșterea gradului de cunoaștere, înțelegere și implementare a măsurilor de prevenire a corupției, în sectorul public și privat.

Procedura evaluării a constat în completarea chestionarului tematic de evaluare transmis la data de 27 martie 2023, organizarea vizitei de evaluare la sediul Oficiului de Compensare pentru Achiziții de Tehnică Specială, în data de 25 aprilie 2023, și redactarea raportului de evaluare.

* ***Componența echipei de evaluare***

**Echipa de evaluare a fost compusă din 4 persoane:**

* D-na. Oana Bănățeanu - Head of Ethics&Business Integrity Romania, act. Greece and Cyprus - Sanofi Romania SRL, expert evaluator din partea platformei de cooperare a mediului de afaceri;
* D-na. Patricia Berianu – Transparecncy International Romania, expert din partea platformei societății civile;
* Dl. Adrian Dumitru, personal de specialitate juridică asimilat judecătorilor și procurorilor, Ministerul Justiției, expert evaluator din partea platformei administrației publice centrale;
* Dl. Ciprian Ghițuleasa – Direcția Generală Anticorupție, expert din cadrul platformei autorităților independente și a instituțiilor anticorupție .

**Reprezentanții Oficiului de Compensare pentru Achiziții de Tehnică Specială care au luat parte la întâlnire au fost:**

* Președinte;
* Șef serviciu – Serviciul negociere, derulare, monitorizare acorduri de compensare;
* Consilier juridic – Compartimentul juridic, protecția informațiilor clasificate, relații publice și administrativ;
* Consilier – Compartimentul juridic, protecția informațiilor clasificate, relații publice și administrativ;
* Consilier – Compartimentul resurse umane.

**Din partea Secretariatului tehnic al SNA a participat:**

* D-na. Cristina LIȚĂ, consilier superior, Ministerul Justiției, reprezentant al Secretariatului tehnic al SNA.

**II. CONSTATĂRI**

1. **EVALUAREA RISCURILOR DE CORUPȚIE ÎN CADRUL AUTORITĂȚILOR ȘI INSTITUȚIILOR PUBLICE CENTRALE ȘI LOCALE**

Conform chestionarului tematic de evaluare, la nivelul Oficiului, Grupul de lucru pentru prevenirea corupției este constituit dintr-o singură persoană desemnată. De facto, s-a constatat că la nivelul organizației este constituit totuși un Grup de lucru pentru prevenirea corupției, însă instituția nu l-a formalizat încă. Grupul de lucru pentru prevenirea corupției avea la momentul vizitei de evaluare în componența sa persoane desemnate de la nivelul tuturor compartimentelor și direcțiilor principale și funcționează sub coordonarea Președintelui Oficiului.

Din chestionarul de evaluare a rezultat faptul că, prin act administrativ (Decizia Președintelui O.C.A.T.S. nr.14/16.06.2022), a fost aprobat Planul de Integritate aferent Strategiei Naționale Anticorupție 2021-2025 și a fost desemnată o persoană în vederea coordonării implementării acestuia.

Având în vedere faptul că din 25 de posturi conform organigramei, doar 10 sunt ocupate, persoana desemnată cu implementarea Planului de integritate a îndeplinit în perioada de referință și alte atribuții respectiv sarcini specifice funcției de consilier în cadrul Compartimentului juridic, protecția informațiilor clasificate, relații publice și administrativ. Totodată, pe lângă aceste responsabilități, angajatul în cauză a îndeplinit și sarcinile specifice pentru implementarea SNA și a metodologiei de evaluare a incidentelor de integritate.

Oficiul a întocmit în anul 2022 Planul de Integritate la nivelul instituției și l-a pus la dispoziția echipei de evaluare. Implementarea planului de integritate nu a impus revizuirea procedurilor de lucru de la nivelul instituției.

În urma discuțiilor purtate cu ocazia vizitei de evaluare, rezultă faptul că la nivelul Oficiului a fost întocmită o evaluare a riscurilor de corupție. Cu toate acestea, Registrul Riscurilor nu a fost elaborat și actualizat în perioada de referință.

Nici un membru al Grupului de lucru nu a beneficiat de programe de formare în domeniul implementării prevederilor legale referitoare la analiza riscurilor de corupție.

1. **EVALUAREA INCIDENTELOR DE INTEGRITATE ÎN CADRUL AUTORITĂȚILOR ȘI INSTITUȚIILOR PUBLICE CENTRALE ȘI LOCALE**

În perioada de referință, Oficiul nu a primit sesizări de natura incidentelor de integritate. Cu toate acestea, Oficiul menține subiectul integrității pe agenda instituțională. Datele cuprinse în raportul anual privind evaluarea incidentelor fiind discutate în ședințe de informare și documentate în minutele de luare la cunoștință.

Persoana desemnată, conform chestionarului de evaluare, a îndeplinit și alte atribuții respectiv gestionarea implementării SNA, sarcini specifice funcției de consilier în cadrul Compartimentului juridic, protecția informațiilor clasificate, relații publice și administrativ. Persoana desemnată nu a beneficiat, în perioada de referință, de programe de formare în domeniul implementării prevederilor legale referitoare la evaluarea incidentelor de integritate.

1. **GESTIONAREA MECANISMULUI DE IMPLEMENTARE A SNA DE CĂTRE INSTITUȚIILE PUBLICE (INCLUSIV ÎNTREPRINDERI PUBLICE)**

La nivelul Oficiului, Consilierul din cadrul Compartimentului juridic, protecția informațiilor clasificate, relații publice și administrativ a avut rolul de asigurare a modului în care se aplică legislația privind activitățile cu factori de risc de corupție, precum și de a monitoriza și coordona modul de implementare a măsurilor stabilite în planul privind implementarea SNA 2021-2025.

Având în vedere numărul redus de posturi ocupate, angajații instituției interacționează și comunică în mod direct. La nivelul Oficiului, în cadrul ședințelor periodice, sunt abordate/incluse/dezbătute subiecte/teme legate de respectarea principiilor eticii și deontologiei profesionale prevăzute în Registrului de riscuri al O.C.A.T.S.

**III. BUNE PRACTICI**

1. **EVALUAREA RISCURILOR DE CORUPȚIE ÎN CADRUL AUTORITĂȚILOR ȘI INSTITUȚIILOR PUBLICE CENTRALE ȘI LOCALE**
2. **EVALUAREA INCIDENTELOR DE INTEGRITATE ÎN CADRUL AUTORITĂȚILOR ȘI INSTITUȚIILOR PUBLICE CENTRALE ȘI LOCALE**
3. **GESTIONAREA MECANISMULUI DE IMPLEMENTARE A SNA DE CĂTRE INSTITUȚIILE PUBLICE (INCLUSIV ÎNTREPRINDERI PUBLICE)**

**IV. CONCLUZII ȘI RECOMANDĂRI**

1. **EVALUAREA RISCURILOR DE CORUPȚIE ÎN CADRUL AUTORITĂȚILOR ȘI INSTITUȚIILOR PUBLICE CENTRALE ȘI LOCALE**
2. Constituirea Grupului de lucru pentru prevenirea corupției pentru a reflecta componența actuală.
3. Includerea membrilor Grupului în programe de formare în domeniul implementării prevederilor legale referitoare la analiza riscurilor de corupție.
4. Elaborarea și corelarea Registrului riscurilor de corupție, prevăzut la art. 17 din Metodologia standard aprobată prin H.G. nr. 599/2018 cu Registrul riscurilor reglementat de art.5 din O.S.G.G. nr. 600/2018.
5. Utilizarea Registrul riscurilor de corupție ca instrument de management de către conducerea instituției.
6. Registrul riscurilor de corupție să fie utilizat în contextul actualizării periodice a planului de integritate.
7. **EVALUAREA INCIDENTELOR DE INTEGRITATE ÎN CADRUL AUTORITĂȚILOR ȘI INSTITUȚIILOR PUBLICE CENTRALE ȘI LOCALE**
8. Publicarea Raportului anual privind evaluarea incidentelor (anexa 6 la H.G. nr. 599/2018), conform art. 9 alin (1) din Metodologia aprobată prin H.G. nr. 599/2018.
9. Asigurarea unor activități de formare în domeniul implementării prevederilor legale referitoare la evaluarea incidentelor de integritate pentru angajatul desemnat conform art. 5 alin. (1) din metodologie.
10. **GESTIONAREA MECANISMULUI DE IMPLEMENTARE A SNA DE CĂTRE INSTITUȚIILE PUBLICE (INCLUSIV ÎNTREPRINDERI PUBLICE)**
11. Organizarea/desfășurarea de către Ministerul Economiei de convocări profesionale cu membrii grupului de lucru de la nivelul O.C.A.T.S. pentru clarificarea/dezbaterea unor aspecte în ceea ce privește implementarea setului de măsuri preventive al SNA 2021-2025.